Rot verslind byna R243 000 kontant in kitsbankArgieffoto (Foto: cwhiteharp, Pixabay) Tegnici in Indië is ontbied om ondersoek in te stel waarom ŉ kitsbank al dae lank nie meer wou werk nie. Toe hulle die masjien oopmaak, het hulle 1,2 miljoen roepees (meer as R242 000) gevind wat versnipper is, het ŉ beampte van State Bank of India (SBI) gesê. Daar was ook ŉ dooie rot wat op een of ander manier die masjien se sekuriteitskamera ontwyk het. “Die kitsbank was ŉ paar dae lank buite werking en toe ons tegnici die masjien oopgemaak het, was hulle geskok om op die versnipperde note en ŉ dooie rot af te kom,” het Chandan Sharma, takbestuurder van SBI in Tinsukia, Assam, gesê. “Ons stel ondersoek in hoe dié seldsame gebeurtenis plaasgevind het en sal maatreëls instel om te voorkom dat dit weer gebeur.” SBI is Indië se grootste bank met meer as 50 000 kitsbanke landswyd. Meeste kitsbanke het kringtelevisiekameras vir verhoogde sekuriteit. Beeldmateriaal wys egter glad nie hoe die rot in die masjien beland het nie. Daar was oorspronklik 2,9 miljoen roepees (meer as R580 000) in die kitsbank. Yes! The rat did a fine job of making a very expensive nest worth 12 lakhs pic.twitter.com/SglTeV1Xum — Karma Paljor (@Karma_Paljor) June 18, 2018